CELEX: 62009FN0052
Language: el
Date: 2009-07-30 00:00:00
Title: Υπόθεση F-52/09: Προσφυγή — αγωγή της 30ής Ιουλίου 2009 — Da Silva Pinto Branco κατά Δικαστηρίου

10.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 244/16
            
         Προσφυγή — αγωγή της 30ής Ιουλίου 2009 — Da Silva Pinto Branco κατά Δικαστηρίου
   (Υπόθεση F-52/09)
   2009/C 244/27
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: Delfina Da Silva Pinto Branco (Πόλη του Λουξεμβούργου, Λουξεμβούργο) (εκπρόσωπος: M. Erniquin, δικηγόρος)
   
      Καθού-εναγόμενο: Δικαστήριο των Ευρωπαϊκών Κοινοτήτων
   
      Αντικείμενο και περιγραφή της διαφοράς
   
   Καταρχάς, αίτημα ακυρώσεως της αποφάσεως περί απολύσεως της προσφεύγουσας-ενάγουσας. Στη συνέχεια, αίτημα να διοριστεί η ενδιαφερομένη ως μόνιμη υπάλληλος ή, επικουρικώς να επανέλθει στην κατάσταση του δοκίμου υπαλλήλου. Τέλος, αίτημα καταβολής αποζημιώσεως προς ικανοποίηση της ηθικής βλάβης που υπέστη.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 24 Οκτωβρίου 2008 απόφαση της ΑΔΑ περί απολύσεως, τη γνωμοδότηση της επιτροπής εκθέσεων της 8ης Οκτωβρίου 2008, τις δύο εκθέσεις κρίσεως κατά το πέρας της δοκιμασίας που συνέταξε ο αρμόδιος βαθμολογητής, της 22ας Φεβρουαρίου 2008 και της 10ης Ιουνίου 2008, αντιστοίχως, καθώς και την απόφαση της ΑΔΑ περί παρατάσεως της περιόδου δοκιμαστικής υπηρεσίας της 18ης Απριλίου 2008·
            
         
               —
            
            
               να διοριστεί η ενδιαφερομένη ως μόνιμη υπάλληλος από 1ης Μαρτίου 2008, καθώς και να της αναγνωριστεί το δικαίωμα να λάβει αποζημίωση ίση προς τη διαφορά μεταξύ των αποδοχών που θα της είχαν καταβληθεί αν είχε διοριστεί την 1η Μαρτίου 2008 και εκείνων που πράγματι θα έχει λάβει από την ημερομηνία αυτή μέχρι την ημερομηνία εκδόσεως της αποφάσεως· επικουρικώς, να επανέλθει η προσφεύγουσα στην κατάσταση του δοκίμου υπαλλήλου είτε στην υπηρεσία όπου εργαζόταν πριν από την απόλυσή της είτε σε άλλη υπηρεσία του κοινοτικού οργάνου προκειμένου να ολοκληρώσει εκεί νέα περίοδο δοκιμαστικής υπηρεσίας·
            
         
               —
            
            
               να υποχρεώσει την καθής-εναγομένη να καταβάλει αποζημίωση προς ικανοποίηση ηθικής βλάβης ύψους 5 000 ευρώ·
            
         
               —
            
            
               να καταδικάσει το Δικαστήριο των Ευρωπαϊκών Κοινοτήτων στα δικαστικά έξοδα.